MISERABLES-IV-WEB	Enes granes transformacions cosmiques, era vida universau va e ven en quantitats desconeishudes, en tot arrossegà’c tot en visible mistèri des efluvis; emplegant-ac tot; non perdent ne eth delèri d’un saunei; semiant un gèrme animau aciu; estrissant un astre aquiu; oscillant e serpant, hènt dera lum ua fòrça e deth pensament un element; disseminada e invisibla; dissolvent-ac tot, exceptat aguest punt geometric que se cride eth jo; referint-ac tot ar atòm amna; desvolopant-ac tot en Diu; combinant e entrelaçant dera mès nauta enquiara mès inferiora, totes es activitats, ena escurina d’un mecanisme vertiginós; relacionant era volada d’un insècte damb eth movement dera tèrra; subordinant, qui sap?, encara que non sigue mès que pera identitat dera lei, era evolucion deth cometa en firmament as virades des infusòris ena gota d’aigua.